ai4bharat/Pralekha huggingface dataset:
மனித வள மேம்பாட்டு அமைச்சகம்
புதிய கல்விக் கொள்கை - 2020-ஐ செயல்படுத்துவது குறித்து மத்திய கல்வி அமைச்சர் ஆய்வு
புதிய கல்விக் கொள்கை - 2020-ஐ செயல்படுத்துவது குறித்து மத்திய கல்வி அமைச்சர் திரு.ரமேஷ் பொக்ரியால் நிஷாங்க் மூத்த அதிகாரிகளுடன் இன்று ஆய்வு நடத்தினார்.
இந்த புதிய கல்விக் கொள்கையை தடையில்லாமல் செயல்படுத்த அனைத்து அமைச்சகங்களிலும் உரிய தொடர்பு அதிகாரிகளை நியமிக்க வேண்டுமென இந்த ஆய்வுக் கூட்டத்தில் அமைச்சர் அறிவுறுத்தினார். உயர் கல்வியில், செயல்படுத்துவதில் உள்ள 181 வகையான சவால்கள் கண்டறியப்பட்டுள்ளதாகவும், இவை அனைத்தும் இந்த தொடர்பு அதிகாரிகள் மூலம் களையப்பட வேண்டும் எனவும் வலியுறுத்தினார்.
விர்ட்சுவல் யூனிவர்சிட்டிஸ் எனப்படும் மெய்நிகர் பல்கலைக்கழகங்களை அமைக்க அரசு உரிய நடவடிக்கையை விரைந்து எடுக்கும் எனவும், இந்தப் பல்கலைக்கழகங்கள் திறந்தநிலை பல்கலைக்கழகங்களிலிருந்து மாறுபட்டிருக்கும் எனவும், இதன் மூலம் உயர் கல்வியில் கல்வி கற்போரின் ஒட்டு மொத்த எண்ணிக்கையை 26.3 சதவீதம் என்ற இலக்கை எட்ட உதவி புரியும் எனவும் தெரிவித்தார்.
உயர் கல்வியை மாணவர்கள் தங்கள் தாய்மொழியில் கற்பதன் முக்கியத்துவத்தை அறிய செயற்கை நுண்ணறிவு மற்றும் இயந்திரவியல் தொழில்நுட்பம் போன்றவற்றை பயன்படுத்த வேண்டும் எனவும் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693135
(Visitor Counter : 124
புவி அறிவியல் அமைச்சகம்
மத்திய அமைச்சர் திரு கிரண் ரிஜிஜு இன்று காலை புவி அறிவியல் அமைச்சகப் பொறுப்பை ஏற்றுக்கொண்டார்
புவி அறிவியல் அமைச்சகப் பொறுப்பை இன்று காலை ஏற்றுக்கொண்ட மத்திய அமைச்சர் திரு கிரண் ரிஜிஜு, மிக முக்கியமான இந்த அமைச்சகத்திற்கு தம்மை நியமித்த பிரதமர் திரு நரேந்திர மோடிக்கு நன்றி தெரிவித்தார். வளர்ச்சியடைந்த இந்தியா 2047 என்ற தொலைநோக்குப் பார்வைக்கு இந்த அமைச்சகம் முக்கியப் பங்காற்றும் என்று அவர் கூறினார்.
அமைச்சகப் பொறுப்பை ஏற்றுக்கொண்டதில் ஊடகவியலாளர்களிடையே பேசிய திரு ரிஜிஜு, ஏராளமான கனிமங்களைக் கொண்டுள்ள பலவகை உலோக கண்டுபிடிப்புக்கான பிரதமரின் முக்கிய திட்டமான ஆழ்கடல் இயக்கத்தை செயல்படுத்துவது தமது முன்னுரிமையாக இருக்கும் என்றார்.
தமது அமைச்சகத்தின் ஒவ்வொரு முடிவும் சாமான்ய மக்களுக்கு உகந்ததாக பார்த்துகொள்ளப்படும் என்று கூறிய அமைச்சர், எந்த ஒன்றையும் எளிமையாகவும், எளிதாக கிடைப்பதாகவும் உருவாக்குவதில் தாம் எப்போதும் நம்பிக்கை கொண்டிருப்பதாக தெரிவித்தார்.
இந்திய வானிலை ஆய்வு மையம் உள்ளிட்ட அமைச்சகத்தின் மூத்த அதிகாரிகளின் கூட்டத்துக்கு தலைமை தாங்கிய திரு ரிஜிஜு, வரும் காலங்களில் ஒட்டுமொத்த வானிலை முன்னறிவிப்பு நடைமுறையை மறுமதிப்பீடு செய்ய தாம் பணியாற்றவிருப்பதாகக் கூறினார்.
தமது பள்ளிப்பருவத்தில் இருந்து கூகுள் எர்த், பருவநிலையியல், கடலியல், நிலப்படவரைவியல் ஆகியவற்றில் மிகுந்த ஆர்வம் கொண்டிருந்ததாகவும், தற்போதைய பணியை உச்சாகத்துடன் செய்ய இது உதவும் என்றும் அமைச்சர் கூறினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகள் கட்டுமானம்
நடப்பாண்டு 2022 நவம்பர் மாதம் வரை 4,766 கிலோ மீட்டர் தொலைவிற்கு தேசிய நெடுஞ்சாலைகள் அமைக்கப்பட்டுள்ள நிலையில், 2022-23 ஆம் நிதியாண்டில் 12,200 கிலோ மீட்டர் தொலைவிற்கு தேசிய நெடுஞ்சாலைகள் அமைக்க, மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் இலக்கு நிர்ணயித்துள்ளது.
நாட்டில் நெடுஞ்சாலைகள் மற்றும் அதிவிரைவுச் சாலை அமைப்பதற்கு இடையே 35 பன்னோக்கு மாதிரி சரக்குப்போக்குவரத்து பூங்காக்கள் கட்டப்பட்டு வருகிறது. இதன் மூலம், நாட்டின் சரக்குப் போக்குவரத்து திறன் அதிகரிக்கும் என்று எதிர்பார்க்கப்படுகிறது. பாரத்மாலா பரியோஜனாத் திட்டத்தின் கீழ், மஹாராஷ்டிரா, ஒடிசா உள்ளிட்ட மாநிலங்கள் வாரியாக, கட்டப்பட்டு வரும் 35 பன்னோக்கு மாதிரி சரக்குப்போக்குவரத்து பூங்காக்களின் பட்டியல் அட்டவணை ஒன்றில் வெளியிடப்பட்டுள்ளது.
இத்தகவலை மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கேள்வி ஒன்றுக்கு எழுத்துப்பூர்வமாக தெரிவித்தார்.
பாதுகாப்பு அமைச்சகம்
இந்தியக் கடற்படை மருத்துவமனைக் கப்பலான பதஞ்சலி, கர்வாரில் கொவிட்-19க்கு எதிரான போரில் முன்னணியில் நிற்கிறது.
கர்வாரில் உள்ள இந்திய கடற்படையின் மருத்துவமனையான பதஞ்சலி, உத்தர கன்னட மாவட்டத்தில் இருக்கும் நோயாளிகளுக்கு சிகிச்சை அளித்து, கொவிட்-19க்கு எதிரான போரில் முன்னணியில் நிற்கிறது.
கொவிட்-19 தொற்று உறுதி செய்யப்பட்ட நோயாளிகளின் முதல் குழுவை வரவேற்க, 24 மணி நேரத்தில் அனைத்து விதத்திலும் இந்தியக் கடற்படையின் கப்பல் மருத்துவமனையான பதஞ்சலி  தயார்படுத்தப்பட்டது. இது வரை அனுமதிக்கப்பட்ட கொவிட்-19 தொற்று உறுதி செய்யப்பட்ட ஒன்பது நோயாளிகளின் பராமரிப்பை, மூன்று மருத்துவர்கள், ஒன்பது மருத்துவப் பணியாளர்கள் மற்றும் ஒன்பது ஆதரவுப் பணியாளர்களைக் கொண்ட குழு உறுதி செய்தது.
மருத்துவமனையில் அனுமதிக்கப்பட்ட ஒன்பது நோயாளிகளில், எட்டு பேர் இது வரை குணமடைந்து வீடு திரும்பியுள்ளனர். 16 ஏப்ரல் அன்று அனுமதிக்கப்பட்ட தற்போது உள்ள ஒரே நோயாளியை மருத்துவமனை பராமரித்து வருகிறது. அவருக்கும் சிகிச்சை பலனளித்துக் கொண்டிருக்கிறது
(Visitor Counter : 138
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
208.95 கோடி 93.86 கோடி 2-வது தவணை மற்றும் 12.92 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 38,64,471 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,01,343. கொவிட் சிகிச்சை பெறுபவர்கள் எண்ணிக்கை 0.23 சதவீதமாக உள்ளது.
குணமடைந்தோர் விகிதம் தற்போது 98.58 சதவீதம்
கடந்த 24 மணி நேரத்தில் 16,251 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,36,70,315 என அதிகரித்துள்ளது.
கடந்த 24 மணி நேரத்தில் 12,608 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.14 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,62,020 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852756
குடியரசுத் தலைவர் செயலகம்
ஐந்து நாடுகளின் தூதர்கள் நியமனப் பத்திரங்களை குடியரசுத் தலைவரிடம் வழங்கினர்
அல்ஜிரியா மக்கள் ஜனநாயக குடியரசு, மாலாவி, கனடா குடியரசு, இந்தோனேஷிய குடியரசு, ரஷ்ய கூட்டமைப்பு ஆகியவற்றின் தூதர்கள் / துணைத் தூதர்களின் நியமனப் பத்திரங்களை குடியரசுத் தலைவர் மாளிகையில் இன்று  குடியரசுத் தலைவர் திரு.ராம் நாத் கோவிந்த் ஏற்றுக் கொண்டார்.
பின்னர் ஐந்து தூதர்களுடனும் தனித்தனியாக குடியரசுத் தலைவர் கலந்துரையாடினார். இவர்களின் நியமனங்களுக்காக வாழ்த்துத் தெரிவித்த அவர், இந்த நாடுகளுடன் இந்தியா இனிய நட்பு ரீதியான உறவுகளை பகிர்ந்து கொண்டிருப்பது பற்றி குறிப்பிட்டார். இருதரப்பு உறவுகளை வலுப்படுத்துவதில் இவர்கள் வெற்றி பெறவும் குடியரசுத் தலைவர் வாழ்த்துத் தெரிவித்தார்.
இந்த தூதர்கள் மற்றும் துணைத் தூதர்கள் மூலம் அவர்களின் தலைவர்களுக்கு தமது தனிப்பட்ட வாழ்த்துக்களை குடியரசுத் தலைவர் தெரிவித்தார். இந்த நிகழ்வில் பங்கேற்ற தூதர்கள் இந்தியாவுடனான தங்களின் உறவுகளை வலுப்படுத்த நெருக்கமாக பணியாற்றுவதற்கு தங்களின் உறுதிப்பாட்டை வலியுறுத்தினர்.
விண்வெளித்துறை
சந்திரயான் -3, குறைந்த செலவில் விண்வெளித் திட்டங்களை மேற்கொள்ளும் இந்தியாவின் திறனை நிரூபித்துள்ளது: மத்திய விண்வெளித் துறை இணை அமைச்சர் திரு ஜிதேந்திர சிங்
சந்திரயான் -3, குறைந்த செலவில் விண்வெளித் திட்டங்களை மேற்கொள்ளும் இந்தியாவின் திறனை நிரூபித்துள்ளது என்று மத்திய விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார். இந்தூரில் அறிவுஜீவிகள், முக்கிய பிரமுகர்கள் மற்றும் ஊடகவியலாளர்களின் கலந்துரையாடல் கூட்டத்தில் பேசிய அவர் தோல்வியடைந்த ரஷ்யாவின் நிலவு திட்டத்திற்கு ரூ.16,000 கோடி செலவானது என்றார். ஆனால் நமது சந்திரயான் -3 திட்டத்திற்கு சுமார் ரூ.600 கோடி மட்டுமே செலவானது என்று அவர் குறிப்பிட்டார். நிலா மற்றும் விண்வெளிப் பயணங்களை அடிப்படையாகக் கொண்ட ஹாலிவுட் திரைப்படங்களை எடுப்பதற்கேகூட ரூ. 600 கோடிக்கு மேல் செலவானது என்பதைக் கவனிக்க வேண்டும் என்று அவர் தெரிவித்தார்.
ஆராய்ச்சி மற்றும் மேம்பாட்டு முயற்சிகளில் தனியார் துறையை ஈடுபடுத்துவதற்காக, மக்களவையில் நிறைவேற்றப்பட்ட "அனுசந்தன் தேசிய ஆராய்ச்சி அறக்கட்டளை" மசோதாவின்படி ஐந்து ஆண்டுகளில் ரூ.50,000 கோடி ஒதுக்கீடு செய்யப்படும் என்று அவர் கூறினார். இது முழுமையாக செயல்படுத்தப்படும்போது, அது பெரிய மாற்றத்தை ஏற்படுத்தும் என்று அவர் கூறினார். ஒரு தனித்துவமான பொது மற்றும் தனியார் கூட்டு செயல்பாட்டைத் திட்டமிட்டுள்ளதாகவும், இதற்காக ரூ. 36,000 கோடி நிதி தனியார் துறையிலிருந்தும், ரூ. 14,000 கோடியை அரசும் முதலீடு செய்யும் என்று அவர் கூறினார். பிரதமர் திரு நரேந்திர மோடியின் தலைமையின் கீழ், அமெரிக்கா மற்றும் பிற நாடுகள் கூட வியக்கும் அளவுக்கு ஒரு தனித்துவமான முயற்சியை இந்தியா தொடங்கியதாக அமைச்சர் திரு ஜிதேந்திர சிங் குறிப்பிட்டார். இரண்டு ஆண்டுகளுக்கு முன்பு, நிறுவனங்கள் தங்கள் சிஎஸ்ஆர்  நிதி ஒதுக்கீட்டில் 10 சதவீதத்தை ஆராய்ச்சி மற்றும் மேம்பாட்டுக்கு ஒதுக்குவதற்கு ஒரு விதிமுறை வகுக்கப்பட்டதை சுட்டிக்காட்டினார். விண்வெளித்துறையில் அரசு தனியார் பங்களிப்பு இருக்கும்போது அதிக சாதனைகளை நிகழ்த்த முடியும் என்று அவர் கூறினார்.
2014 ஆம் ஆண்டில் 350 புத்தொழில் நிறுவனங்கள் இருந்த நிலையில், இப்போது ஒரு லட்சத்துக்கும் மேற்பட்ட புத்தொழில் நிறுவனங்கள் உள்ளன என்று அவர் குறிப்பிட்டார். முத்ரா திட்டத்தின் கீழ், இளைஞர்களுக்கு ரூ. 10 லட்சம் முதல் ரூ. 20 லட்சம் வரை எளிதாக கடன் வழங்கப்படுகிறது என்று அவர் குறிப்பிட்டார். புதுமைகளைத் தூண்டுவதற்கான முழு சூழலும் உருவாக்கப்பட்டுள்ளது என்று திரு ஜிதேந்திர சிங் கூறினார்.
----
ANU/SM/PLM/KRS
(Visitor Counter : 74
பிரதமர் அலுவலகம்
அமேதியில் இந்திய ரஷ்ய கூட்டு முயற்சியான துப்பாக்கி நிறுவனத்தை பிரதமர் நாட்டுக்கு அர்ப்பணித்தார்
உத்தரப்பிரதேச மாநிலம் அமேதியில் உள்ள கவ்ஹாருக்கு பிரதமர் திரு.நரேந்திர மோடி இன்று  வருகை தந்தார். அவர், கலாஷ்னிகாவ் தாக்குதல் துப்பாக்கி தயாரிப்புக்கான இந்திய – ரஷ்ய துப்பாக்கி நிறுவன கூட்டு முயற்சியை நாட்டுக்கு அர்ப்பணித்தார்.
அவர், அமேதியில் பல்வேறு வளர்ச்சித் திட்டங்களையும் துவக்கி வைத்ததுடன் பல திட்டங்களுக்கு அடிக்கல்லும் நாட்டினார்.
இந்நிகழ்ச்சியையொட்டி ரஷ்ய அதிபர் விளாடிமீர் புட்டின் அனுப்பிய சிறப்பு செய்தியை பாதுகாப்புத்துறை அமைச்சர் நிர்மலா சீதாராமன் வாசித்தார். “புதிய கூட்டு முயற்சி உலகப் புகழ்ப்பெற்ற கலாஷ்னிகாவ் தாக்குதல் துப்பாக்கிகளின் புதிய 200வது தொடரை தயாரிப்பதோடு விரைவில், முழுமையான உள்நாட்டு தயாரிப்புக்கான இலக்கை அடையும். எனவே, மேம்படுத்தப்பட்ட ரஷ்ய தொழில்நுட்பத்தின் அடிப்படையில் சிறு போர் கருவிகளின் பிரிவில், இந்திய பாதுகாப்பு தொழில்துறை தேசிய பாதுகாப்பு முகமைகளின் தேவைகளை பூர்த்தி செய்யும் வாய்ப்பை பெறும்”
நிகழ்ச்சியில் பேசிய பிரதமர், இந்த பங்களிப்பிற்கு அதிபர் புட்டினுக்கு நன்றி தெரிவித்தார். அமேதியில் உள்ள இந்த தொழிற்சாலையில் லட்சக்கணக்கான துப்பாக்கிகள் தயாரிக்கப்பட்டு அது நமது பாதுகாப்புப் படைகளை வலுப்படுத்தும் என்றார்.
இந்த வளர்ச்சி நீண்டகாலம் தாமதிக்கப்பட்டதாக அவர் கூறினார். நமது பாதுகாப்பு வீரர்களுக்கான நவீன துப்பாக்கிகளின் தயாரிப்பு தாமதப்படுத்தப்பட்டது உண்மையில் நமது வீரர்களுக்கு அநீதி இழைக்கப்பட்டதற்கு இணையானதாகும் என்றார். 2009-ஆம் ஆண்டில் குண்டு துளைக்காத ஆடைக்கான தேவை சுட்டிக்காட்டப்பட்டதை நினைவுகூர்ந்த பிரதமர், 2014ஆம் ஆண்டு வரை இதுபோன்ற ஆடைகள் வாங்கப்படவில்லை என்றார். இந்த தேவையை தற்போது மத்திய அரசு பூர்த்தி செய்திருப்பதாக அவர் கூறினார். முன்பு, முக்கியமான போர் தளவாடங்கள் வாங்குவதில் இதுபோன்ற தாமதம் ஏற்பட்டதாக அவர் கூறினார். இச்சூழலில், ரஃபேல் போர் விமானங்கள் பற்றி குறிப்பிட்ட அவர், மத்திய அரசின் முயற்சிகளின் காரணமாக இவை சில மாதங்களில் இந்திய விமானப்படையில் சேர்க்கப்படும் என்றார்.
அமேதியில் இதர வளர்ச்சித் திட்டங்கள் செயல்படுத்தப்படுவதிலுள்ள சிக்கல்களை அவர் சுட்டிக்காட்டினார். இந்தச் சிக்கல்கள் நீக்கப்படும் என்று கூறிய அவர், மக்களுக்கு வேலைவாய்ப்பு வழங்குவதற்கு இத்திட்டங்கள் செயல்படுத்தப்படும் என்றார். அமேதியில் பிரதமர் வீட்டு வசதி திட்டம், உஜ்வாலா திட்டம், சௌபாக்யா யோஜனா மற்றும் கழிப்பறைகளை கட்டுவது ஆகிய திட்டங்கள் செயல்படுத்தப்படுவது மக்கள் வசதியான முறையில் வாழ்வதற்கு வழிவகுக்கிறது என்றார்.
மத்திய அரசு ஏழைகளுக்கு அதிகாரமளிப்பதாக கூறிய பிரதமர், அவர்கள் வறுமையை விட்டு வெளியில் வருவதற்கும் உதவுவதாக தெரிவித்தார். அதே போன்று, விவசாயிகளுக்கும் அதிகாரங்கள் அளிக்கப்படுவதாக அவர் கூறினார். இச்சூழலில், பிரதமர் விவசாயிகள் உதவித் திட்டம் பற்றியும் அவர் சுட்டிக்காட்டினார். அடுத்த பத்தாண்டுகளில் விவசாயிகளுக்கு 7.5 லட்சம் கோடி ரூபாய் சென்று சேருவதை இத்திட்டம் உறுதி செய்யும் என்றார் அவர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.63 கோடி தடுப்பூசி டோஸ்கள் வழங்கப்பட்டுள்ளன. 
கடந்த 24 மணி நேரத்தில் 7,850 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,835 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 113 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,51,910 பேர்.
கடந்த 24 மணி நேரத்தில் 126 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.11 % வாராந்திர பாதிப்பு விகிதம் 0.09%
இதுவரை மொத்தம் 91.75 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,15,409 சோதனைகள் நடத்தப்பட்டுள்ளன.
பிரதமர் அலுவலகம்
பிரபல நரம்பியல் நிபுணர் டாக்டர் அஷோக் பனாகரியா மறைவுக்கு பிரதமர் இரங்கல்
பிரபல நரம்பியல் நிபுணர் டாக்டர் அஷோக் பனாகரியா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“மிகச்சிறந்த நரம்பியல் நிபுணராக தனது முத்திரையை டாக்டர் அஷோக் பனாகரியா பதித்துள்ளார். மருத்துவத் துறையில் அவரது சிறப்பான சேவை பல தலைமுறைகளுக்கு மருத்துவர்கள் மற்றும் ஆராய்ச்சியாளர்களுக்கு பயனளிக்கும். அவரது மறைவால் துயருற்றேன். அவரது குடும்பத்தினர் மற்றும் நண்பர்களுக்கு இரங்கல்கள். ஓம் சாந்தி,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
சுற்றுச்சூழல் மற்றும் வனத்துறை அமைச்சகம்
மத்திய மாசுகட்டுப்பாட்டு வாரியம், கங்கையின் துணை நதிகளில் மாசுபாட்டைக் கண்காணிப்பதை வலுப்படுத்த உள்ளது
மத்திய சுற்றுச்சூழல் அமைச்சர் திரு.பிரகாஷ் ஜவடேகர் மற்றும் மத்திய நீர்வளத்துறை அமைச்சர் திரு.கஜேந்திர சிங் செகாவத் ஆகியோர் முன்னிலையில் அமைச்சகங்களுக்கு இடையேயான கூட்டம் இன்று புதுதில்லியில் நடைபெற்றது. இந்தக் கூட்டத்தில் இரண்டு அமைச்சகங்களின் மூத்த அதிகாரிகள் கலந்து கொண்டனர்.
மத்திய நீர் ஆணையம் மற்றும் தேசிய நீர் வளர்ச்சி முகமையின் தேசிய அளவிலான திட்டங்கள், பிரதமரின் வேளாண் நீர்ப்பாசனத் திட்டம் ஆகியவைகளுக்கு சுற்றுச்சூழல் / வன அனுமதி அளிப்பது தொடர்பான நிலுவையில் இருக்கும் விஷயங்கள் குறித்து இக் கூட்டத்தில் விவாதிக்கப்பட்டது.
மத்திய நீர் வள அமைச்சகம், கங்கை நதி மற்றும் துணை நதிகளின் மாசுபாட்டைக் கண்காணிக்கும் முறையை வலுப்படுத்த வேண்டும் என்று மத்திய மாசுகட்டுப்பாட்டு வாரியத்தைக் கேட்டுக் கொண்டுள்ளது. இது போன்றே தூய கங்கைக்கான தேசிய இயக்கத்துடன் இணைந்து நதிநீரின் தரத்தையும் கூர்ந்து கண்காணிக்க வேண்டும் என்றும், இதற்கான பொருத்தமான அமைப்பு உருவாக்கப்படும் என்றும் கூட்டத்தில் ஒப்புக் கொள்ளப்பட்டது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட்-19 விஷயத்தில் விழிப்புணர்வு தான் தேவை - அச்சம் தேவையில்லை: டாக்டர் ஜிதேந்திர சிங்.
கோவிட் நோய்த் தாக்குதலை எதிர்த்துப் போராட விழிப்புணர்வு தான் தேவையே தவிர, அதைக் கண்டு அச்சப்படத் தேவையில்லை என்று வட கிழக்குப் பிராந்திய வளர்ச்சித் துறை இணை அமைச்சர்  மற்றும் பிரதமர் அலுவலகத் துறை இணை அமைச்சர் டாக்டர் ஜிதேந்திர சிங் இன்று கூறினார். கோவிட்-19 பாதித்த நோயாளிகளின் ஆரோக்கியத்தைக் கவனிக்கும் COVID BEEP வசதியை இன்று தொடங்கி வைத்த அவர், இந்த நோய்த் தாக்குதலைத் தடுப்பது மற்றும் விழிப்புணர்வின் முக்கியத்துவம் பற்றி வலியுறுத்தினார். ஹைதராபாத் ஐ.ஐ.டி., அணுசக்தித் துறை ஆகியவற்றுடன் சேர்ந்து ஹைதராபாத் ESIC மருத்துவக் கல்லூரி உருவாக்கிய இந்தக் கருவி முழுக்க முழுக்க உள்நாட்டில் தயாரிக்கப்பட்ட, குறைந்த விலை உள்ளதாக இருக்கிறது. சரியான நேரத்தில், சிறப்பாக தொடங்கி சுமார் இரண்டு மாத காலம் அமல் செய்யப்பட்ட முடக்க நிலையில் இருந்து படிப்படியாகக் கட்டுப்பாடுகள் தளர்த்தப்படும் நிலையில், இந்த விழிப்புணர்வு அவசியம் என்று அவர் கூறினார்.
ஹைதராபாத் ESIC மருத்துவக் கல்லூரியின் முயற்சிகளைப் பாராட்டிய அமைச்சர், ஐ.ஐ.டி. ஹைதராபாத், ECIL ஹைதராபாத் மற்றும் TIFR ஹைதராபாத் போன்ற உயர் சிறப்பு வாய்ந்த நிறுவனங்களுடன் கூட்டு சேர்ந்து இப்போதைய கோவிட்-19 நெருக்கடி நிலையில், மேலும் ஒரு புதுமை சிந்தனை படைப்பை உருவாக்கி இருப்பதாக அவர் பாராட்டினார். ஏற்கெனவே உருவாக்கியுள்ள ஏராளமான சாதனங்களின் வரிசையில் இதுவும் சேர்ந்து கொண்டுள்ளது என்று குறிப்பிட்ட அமைச்சர், இந்தியாவில் புகழ்பெற்ற நிறுவனங்கள் கை கோர்த்தால் எப்படி சிறந்த தீர்வுகளை உருவாக்க முடியும், நாடு எதிர்நோக்கியுள்ள சவால்களுக்கு மிகக் குறைந்த செலவில் தீர்வுகளை உருவாக்க முடியும் என்பதற்கு இது மிகச் சரியான உதாரணமாக இருப்பதாகக் கூறினார். உண்மையாக இது தற்சார்பு இந்தியா முயற்சியாக உள்ளது என்று அவர் புகழ்ந்தார். கோவிட் பாதிப்புக்கு செயல்திறன் மிக்க எதிர்ப்பு சிகிச்சையாக COVID BEEP இருக்கும்; உலகமே இப்போது அச்சப்பட்டுக் கொண்டிருக்கும் இந்த நோய்க்கு எதிரான சிறந்த சாதனமாக இருக்கும் என்று டாக்டர் சிங் கூறினார்.
சுகாதாரம் தொடர்பான விஷயங்களில் பல தீர்வுகளை உருவாக்கிக் கொடுத்துள்ள ECIL சார்ந்துள்ள அணுசக்தித் துறையின் பணிகளை டாக்டர் சிங் பாராட்டினார். வழக்கமான கருத்துகளுக்கு அப்பாற்பட்டு, மனிதகுலத்தின் நன்மைகளுக்காக அணுசக்தியை பயன்படுத்த முடியும் என்பதை காட்டும் வகையில் அணுசக்தித் துறை செயல்பட்டு வருகிறது என்று அமைச்சர் தெரிவித்தார்.
(Visitor Counter : 258
உள்நாட்டு விமானப் போக்குவரத்து அமைச்சகம்
விமானக் கட்டணங்களில் ஜிஎஸ்டியின் தாக்கம்
ஜிஎஸ்டி வரிமுறைத் திட்டத்தின்படி எக்னாமி வகுப்பு விமான பயணியர் கட்டணத்தின் மீது விதிக்கப்படும் வரி வீதம் 6 சதவீதத்திலிருந்து 5 சதவீதமாகக் குறைக்கப்பட்டுள்ளது.  வர்த்தக வகுப்பு மற்றும் முதல் வகுப்பு விமான கட்டணங்கள் மீது இந்த வரி 9 சதவீதத்திலிருந்து 12 சதவீதமாக உயர்த்தப்பட்டுள்ளது.  உடான் திட்டத்தைப் பொறுத்தவரை வரி வீதம் கட்டணத்தில் பயணியர் செலுத்தும் மதிப்புக்கு மட்டும் 5 சதவீதமாக இருக்கும். . மத்திய மாநில அரசுகள் வழங்கும் மானியத் தொகைகள் வரி கணக்கீட்டில் சேர்த்துக் கொள்ளப்பட மாட்டாது. மேலும் மண்டல இணைப்பு திட்டத்தின்  இருக்கைகளுக்கு விதிக்கப்படும் அதிகபட்ச கட்டணம் உரிய ஜிஎஸ்டியையும் கணக்கில் கொண்டது. இந்த வரி விமான நிறுவனங்களுக்கு மண்டல இணைப்பு நிதியிலிருந்து திருப்பியளிக்கப்படும். இதனையடுத்து, RCS இருக்கைகளுக்கு பயணியர் செலுத்தும் கட்டணங்களில் தாக்கம் எதும் இராது.
இந்தத் தகவல்களை சிவில் விமானப் போக்குவரத்து துறை இணையமைச்சர் திரு ஜெயந்த் சின்ஹா மாநிலங்களவையில் இன்று கேள்வி ஒன்றுக்கு எழுத்துமூலம் அளித்த பதிலில் தெரிவித்தார்.
(Visitor Counter : 65
இந்திய போட்டிகள் ஆணையம்
ஜியோ பிளாட்பார்ம்ஸ் லிமிடெட்டின் 7.73% பங்குகளை கூகிள் இன்டெர்நேஷனல் எல் எல் சி வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , ஜியோ பிளாட்பார்ம்ஸ் லிமிடெட்டின் 7.73 சதவீத பங்குகளை கூகிள் இன்டெர்நேஷனல் எல் எல் சி வாங்குவதற்கு ஒப்புதல் அளித்துள்ளது.
கூகிள் இன்டெர்நேஷனல் எல் எல் சி, ஆல்பாபெட் இன்கின் துணை நிறுவனமான கூகிள் எல் எல் சி-யின் துணை நிறுவனமாகும். ஜியோ பிளாட்பார்ம்ஸ் லிமிடெட் ரிலையன்ஸ் இண்டஸ்ட்ரீஸ் லிமிடெட்டின் துணை நிறுவனமாகும்.
போட்டியியல் சட்டம், 2002-இன் 31-ஆம் பிரிவின் படி மேற்கண்ட ஒப்புதல் அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1672142
நிலக்கரி அமைச்சகம்
உலக சுற்றுச்சூழல் தினம் 2023-ல் நீடித்த மற்றும் சுற்றுச்சூழலுக்கு உகந்த வாழ்க்கை முறையை ஊக்கப்படுத்த பல்வேறு நிகழ்ச்சிகளை நிலக்கரி அமைச்சகம் நடத்தியது
உலக சுற்றுச்சூழல் தினம் 2023-ல் நீடித்த மற்றும் சுற்றுச்சூழலுக்கு உகந்த வாழ்க்கை முறையை ஊக்கப்படுத்த பல்வேறு நிகழ்ச்சிகளை நிலக்கரி அமைச்சகம் நடத்தியது. இதன் முன்னோட்டமாக கடந்த இரண்டு வாரங்களில் 200க்கும் அதிகமான விழிப்புணர்வு இயக்கங்கள், நிகழ்ச்சிகளுக்கு இந்த அமைச்சகம் ஏற்பாடு செய்திருந்தது.
கழிவுப் பொருட்களை குறைப்பதற்கு நிராகரி, குறைத்திடு, மீண்டும் பயன்படுத்து, சரிசெய், மறுசுழற்சி செய், என்னும் 5 கோட்பாடுகளை வலியுறுத்துவதாக இந்த நிகழ்ச்சிகள் நடைபெற்றன. நிலக்கரி கிடைக்கும் பகுதிகளில் உள்ள பல்வகைப்பட்ட மரங்கள் பற்றி அறிந்துகொள்ளும் விவாதங்கள் நடத்தப்பட்டன. இதுதவிர சுற்றுச்சூழலுக்கு உகந்த வாழ்க்கை முறை என்ற தலைப்பில் கட்டுரைப்போட்டி நடத்தப்பட்டது. கழிவுப் பொருட்களில் இருந்து நல்ல பொருள்களை உருவாக்குதல், வினாடி-வினா போட்டி, பேச்சுப் போட்டி, சைக்ளத்தான் போன்ற போட்டிகளும் நடத்தப்பட்டன.
அலுவலகங்கள் மற்றும் அதைச்சுற்றியுள்ள பகுதிகளில் கழிவுப்பொருள்கள் சேகரிப்பு, நீர்நிலைகளை தூய்மை செய்தல், வீட்டில் உரம் தயாரிப்பது தொடர்பான கருத்தரங்கு நடத்துதல் போன்ற இதர விழிப்புணர்வு நிகழ்ச்சிகளும் நடத்தப்பட்டன.
சுற்றுச்சூழல் தினத்தையொட்டி நிலக்கரி அமைச்சகம் மற்றும் பொதுத்துறை நிறுவனங்களைச் சேர்ந்த மூத்த அதிகாரிகளும், ஊழியர்களும் லைஃப் இயக்கத்திற்கு அர்ப்பணிக்கும் உறுதிமொழியை ஏற்றனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1929996
நிதி அமைச்சகம்
தனிநபர் வருமான வரி விதிப்பில் நடுத்தர வர்க்கத்தினருக்கு பெருமளவிற்கு பயனளிக்கும் விதமான அறிவிப்புகள்
நம் நாட்டில் கடினமாக உழைக்கும் நடுத்தர வர்க்கத்தினருக்கு பயனளிக்கும் விதமாக, மத்திய நிதி மற்றும் பெருநிறுவன விவகாரத்துறை அமைச்சர் திருமதி.நிர்மலா சீதாராமன் இன்று நாடாளுமன்றத்தில் தாக்கல் செய்த மத்திய பட்ஜெட் 2023-24–ல் ஐந்து முக்கிய அறிவிப்புகளை வழங்கியுள்ளார். தள்ளுபடி, வரி அமைப்பில் மாற்றம், புதிய வரிவிதிப்பு நடைமுறையில் வரிவிலக்கு நீட்டிப்பு, அதிக கூடுதல் வரிவிகிதத்தை குறைத்தல், அரசுத்துறை நிறுவனங்களை சாராதவர்கள் பெறும் விடுப்புத் தொடர்பான பணமாக்குதல் வரம்பு நீட்டிப்பு போன்றவைகள் தொடர்பான அறிவிப்புகள் உழைக்கும் நடுத்தர வர்க்கத்தினருக்கு கணிசமான முறையில் பயனளிக்கும் வகையில் இந்த அறிவிப்புகள் வெளிவந்துள்ளன.
மத்திய அமைச்சரின் முதல் அறிவிப்பில், புதிய வரிவிதிப்பு நடைமுறையில் 7 இலட்சம் ரூபாய் வரை தள்ளுபடி வரம்பை உயர்த்தியிருப்பது முன்மொழியப்பட்டது. அதாவது, புதிய வரிவிதிப்பு நடைமுறையில் தனிநபர் ஆண்டு வருமானம் 7 இலட்சம் ரூபாய் வரை வரிக்கட்ட தேவையில்லை. தற்போது பழைய மற்றும் புதிய வரிவிதிப்பு நடைமுறையில் தனிநபர் ஆண்டு வருமானம் 5 ரூபாய் இலட்சம் வரை வரிக்கட்ட தேவையில்லாத நிலை உள்ளது.
மேலும் இந்தப் புதிய வரிவிதிப்பு நடைமுறை மூலம் அனைத்து வரிக்கட்டுபவர்களுக்கும் மிகப் பெரிய அளவில் ஆறுதலாக அமைந்துள்ளது. 9 இலட்சம் ரூபாய் ஆண்டு வருமானம் கொண்ட தனிநபர் 45,000 ரூபாய் வரி கட்டினால் போதும். இது அந்த தனிநபரின் வருமானத்தில் 5 சதவீதம் ஆகும். அந்த தனிநபர் இதுவரையில் அவருடைய வருமானத்தில் 25 சதவீதமான 60,000 ரூபாய் வரி செலுத்தி வருகிறார். அதே போல் ஆண்டு வருமானம் 15 இலட்சம் ரூபாய் பெறும் தனிநபர் 1.5 இலட்சம் ரூபாய் வரியாக கட்டினால் போதும். அது அவருடைய வருமானத்தில் 10 சதவீதமே ஆகும். இதுவரையில் தனிநபர் வரியாக 1,87,500 ரூபாய் கட்டி வருகிறார். தற்போதைய வரிவிகிதத்தில் 20 சதவீதம் குறைந்துள்ளது குறிப்பிடத்தக்கது.
மூன்றாவது முக்கிய அறிவிப்பு, சம்பளம் பெறுபவர்களுக்கும், ஓய்வூதியம் மற்றும் குடும்ப ஓய்வூதியதாரர்களுக்கும் மிகப் பெரிய அளவிலான ஆறுதல் தரும் வகையில் அமைந்துள்ளது. ஆண்டு வருமானம் 15.5 இலட்சம் ரூபாய் அல்லது கூடுதல் சம்பளமாக பெறுபவர்களுக்கு 52,500 ரூபாய் வரையில் நன்மை தரும்.
மத்திய நிதி அமைச்சர் திருமதி. நிர்மலா சீதாராமன் மத்திய பட்ஜெட் தொடர்பான நான்காவது முக்கிய அறிவிப்பில், ஆண்டு வருமானம் 2 கோடி ரூபாய்க்கும் அதிகமாக உள்ள தனிநபர்களுக்கான அதிக கூடுதல் வரிவிகிதாசாரத்தைக் குறைப்பதற்கு ஒப்புதல் அளிக்கப்பட்டுள்ளது. அதாவது 37 சதவீதத்திலிருந்து 25 சதவீதமாக குறைக்கப்பட்டுள்ளது.
ஐந்தாவது முக்கிய அறிவிப்பின் கீழ் விடுப்புத் தொடர்பான பணமாக்குதல் வரிவிலக்கு வரம்பை நீட்டிப்பு செய்வதற்கு வழிவகை செய்யப்பட்டுள்ளது. அதாவது அரசுசாரா நிறுவனங்களில் பணிபுரிபவர்கள் அரசுத்துறையில் பணிபுரிபவர்களுக்கு நிகராக விடுப்புத் தொடர்பான பணமாக்குதல் ஓய்வு பெறும்போது 25 இலட்சம் ரூபாய் வரையில் வரிவிலக்கு பெற முடியும். இதுவரையில்.3 இலட்சம் ரூபாய் வரையில் மட்டுமே வரிவிலக்கு அளிக்கப்பட்டிருந்தது.
AP/GS/GAYATHRI/GK
(Visitor Counter : 291
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்தக் கொவிட்-19 தடுப்பூசிகள் எண்ணிக்கை 98.67 கோடியைக் கடந்துள்ளது
நாட்டில் கடந்த 24 மணி நேரத்தில் 87,41,160 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 98.67 கோடியைக்  கடந்தது. 97,44,653 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 19,470 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,34,58,801 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.14 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 114 நாட்களாக 50,000க்கும் கீழ் உள்ளது. கடந்த 24 மணி நேரத்தில் 13,058 பேருக்குப் புதிதாகத் தொற்று ஏற்பட்டுள்ளது. 231 நாட்களில் இது மிக குறைந்த எண்ணிக்கை
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,83,118 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.54 சதவீதமாக உள்ளது.
கடந்த 24 மணி நேரத்தில் 11,81,314 கொவிட் பரிசோதனைகள் செய்யப்பட்டன. இதுவரை சுமார் 59.31 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 116 நாட்களில் 3 சதவீதத்திற்கும் குறைவாக நீடித்து, தற்போது 1.36 சதவீதமாக உள்ளது. தினசரித் தொற்று உறுதி தற்போது விகிதம் 1.11 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 133 நாட்களாக 5 சதவீதத்திற்குக் கீழே 50 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764821
(Visitor Counter : 141